På sin 18 års fødselsdag har Frederikshavn fI spilleren, Thilde Mathiasen skrevet under på en 2-årig kontrakt med Frederikshavn FOX.

Thilde Mathiasen gik på sin 18 års fødselsdag direkte fra banen efter en kamp i FfI's egen store håndboldturnering, Rødspætte Cup ud og skrev under på kontrakten med ligaholdet Frederikshavn Fox. 18-årige Thilde Mathiasen har hele sin karriere spillet i FfI, hvor hun som stregspiller har været en fremtrædende spiller på det meget talentfulde ynglingehold, der har vundet divisionsrækken i denne sæson. Thilde Mathiasen er med i U-landsholdstruppen, hvor hun har spillet 4 kampe og scoret 8 mål. I Frederikshavn Fox er træner Anders Thomsen tilfreds med klubben nye spiller. - Med tilgangen af Tilde Mathiasen er vi rigtigt godt dækket ind på stregen i fremtiden. Sammen med de nuværende 3 stregspillere skal hun sikre kvaliteten og ikke mindst kontinuiteten i Fox, siger Anders Thomsen.